"Setswana Puo ya Gae (HL)/P2 6 DBE/Ngwanaitseele 2018 NSC KAROLO YA A: POKO MABOKO A SETSWANA – MK Mothoagae Dipotso di tlaa bodiwa go tswa mo mabokong mangwe a le MANE a a tlhaotsweng le go tswa go le le LENGWE le le sa tlhaolwang. Batlhatlhojwa ba tshwanetse go araba dipotso DINGWE le DINGWE di le PEDI go tswa mo mabokong a a tlhaotsweng le le LENGWE le le sa tlhaolwang. Dipotso tsa maboko a a tlhaotsweng di tlaa tlhagelela pele, mme go latele tsa leboko le le sa tlhaolwang. ELA TLHOKO: Araba potso ya leboko le le sa tlhaolwang. POKO E E TLHAOTSWENG Araba dipotso di le PEDI go tswa mo go di le nne tse di boditsweng. POTSO 1: POTSO YA TLHAMO Buisa leboko le le latelang, mme morago o kwale tlhamo e mo go yona o tlhagisang diteng tsa leboko le, ka ga sego sa metsi. Boleele jwa tlhamo e nne mafoko a a ka nnang 250–300. SEGO SA METSI – G Setlalekgosi 1 Goroga tlhe sentle monyana wa me 2 Bomma tlhe lo se mo gase thata 3 Lekanyetsang 'nawa tsa lona lo a mmolaya 4 O remele kgakajana ka mogoma oo mma 5 Rra tlhe selepe sa gago se ratile go mo rema. 6 Nkele, ke go diladiletse ntlwana ke eo 7 Fa o ka tsoga pele ga me mma ke go kaele 8 Lefeelo le ka fa pulelong ya setswalo sa sesoa 9 Dipitsa le gotlhe di nna kwa motsheo 10 E ne e re o tlhaetse o tsenya tlhogo moruting 11 O se tshabe go ikuela ke mmaago ngwanaka. 12 Heela mosetsanyana ke wena o semenya! 13 Setete ke wena; e keteng o minnwe ka nko 14 Legololegwana! Ka motwane e kete wa eng 15 Kgotsa e kete wa phatsa ya moselesele! 16 Mo ke ga me mma ga se ga mmaago 17 Ke utlwile ga twe Ntshadi o seketletsa dikeledi 18 O mmitsa Nkele boo o raya go ela lemina 19 Ke lwa bofelo letsatsi le go bonega marago 20 Ke se tlhole ke bona sepe se le makgome 21 Wena ke jaaka o kwaletse ngwanake ke sa itse 22 Ditsagana ga ke di batle, ke batla sego sa metsi mma. [10] Kwalololo e ileditswe Phetla"